
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	6 octombrie 2010

	Nr.
	27/232


R A P O R T

asupra proiectului de Lege pentru aprobarea Ordonanţei de urgenţă a Guvernului nr.1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 103 din 29 martie 2010, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.55/25.01.2010)

· punctele de vedere ale Consiliului Economic şi Social, transmise prin adresa nr.236/01.02.2010
· avizul favorabil al Comisiei pentru buget, finanţe şi bănci (nr.136/20.04.2010)

· avizul favorabil al Comisiei juridice, de disciplină şi imunităţi (nr.31/224/13.04.2010)

· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/1057/08.04.2010).
Proiectul de lege are ca obiect de reglementare crearea cadrului legal privind obligativitatea menţinerii contractelor colective de muncă până la data expirării lor, stabilirea concretă a modului de încadrare şi salarizare a personalului din cadrul sectorului bugetar, precum şi a altor aspecte generate de aplicarea legii unitare de salarizare. Aceste reglementări vizează următoarele aspecte:

· recunoaşterea caracterului obligatoriu al contractelor colective de muncă legal încheiate.

· salarizarea, pentru viitor, după împlinirea termenelor contractelor şi acordurilor colective de muncă ale personalului încadrat şi salarizat în temeiul acestora.

· modul de realizare a reîncadrării întregului personal din sectorul bugetar potrivit art.30 din Legea nr.330/2009. 

· modalitatea concretă de acordare a sporului de vechime, a indemnizaţiei de conducere, precum şi a celorlalte sporuri, în cuantumul avut în luna decembrie 2009.

De asemenea, prin intermediul acestor norme se reglementează efectiv şi modul de calcul al salariilor pentru personalul din autorităţile şi instituţiile publice finanţate integral din venituri proprii.

Comisia propune Plenului Camerei Deputaţilor adoptarea proiectului de lege cu amendamente întrucât este necesară reglementarea expresă cu privire la modul de încadrare şi salarizare a personalului din cadrul sectorului bugetar, după încetarea contractelor colective de muncă, unele dintre ele încetând în lunile ianuarie/februarie 2010.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La finalizarea dezbaterilor, care au avut loc în şedinţa comisiei din 6 octombrie 2010, au participat, în conformitate cu prevederile art.55 din Regulamentul Camerei Deputaţilor, republicat:

· d-l Valentin Mocanu – Secretar de Stat, Ministerul Muncii, Familiei şi Protecţiei Sociale
· d-na Daniela Pescaru – director, Ministerul Finanţelor Publice

La lucrările comisiei au fost prezenţi 20 deputaţi, din totalul de 22 membri ai comisiei.

Raportul comisiei a fost adoptat cu majoritate de voturi (2 abţineri).

Proiectul de lege a fost adoptat de Senat în forma iniţială, în temeiul art.115 alin.(5) teza III din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune adoptarea cu modificări a proiectului de lege, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar

	
	

	2. 
	__
	Articol unic. – Se aprobă Ordonanţa de urgenţă a Guvernului nr.1 din 25 ianuarie 2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar, publicată în Monitorul Oficial al României, Partea I, nr.62 din 27 ianuarie 2010.


	Art.I. – Se aprobă Ordonanţa de urgenţă a Guvernului nr.1 din 25 ianuarie 2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar, publicată în Monitorul Oficial al României, Partea I, nr.62 din 27 ianuarie 2010, cu următoarele modificări şi completări:

	Pentru respectarea normelor de tehnică legislativă, având în vedere amendamentele admise, prezentate în prezentul raport.

	3. 
	Titlul ordonanţei de urgenţă

Ordonanţă de urgenţă privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar


	
	Nemodificat 
	

	4. 
	Art. 1. - (1) Salarizarea personalului autorităţilor şi instituţiilor publice care şi-au schimbat regimul de finanţare, în conformitate cu dispoziţiile Legii nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, din instituţii finanţate integral din venituri proprii în instituţii finanţate integral sau parţial de la bugetul de stat se realizează potrivit prevederilor contractelor colective de muncă legal încheiate, până la împlinirea termenului pentru care au fost încheiate, în limita cheltuielilor de personal aprobate.

(2) Pentru încadrarea în cheltuielile de personal aprobate, până la împlinirea termenelor contractelor colective de muncă, conducătorul autorităţilor şi instituţiilor prevăzute la alin. (1) va proceda, după caz, la renegocierea drepturilor salariale sau la reorganizarea ori restructurarea activităţii prin reducerea numărului de posturi, în condiţiile legii.

(3) După împlinirea termenului pentru care au fost încheiate contractele colective de muncă, personalul menţionat la alin. (1) va fi reîncadrat pe noile funcţii, stabilite de ordonatorul principal de credite, corespunzător atribuţiilor, responsabilităţilor şi competenţelor specifice postului, prin asimilare cu funcţiile din instituţia care îl preia în structură, subordine sau în finanţare, după caz.

(4) Drepturile salariale ale personalului reîncadrat potrivit alin. (3) sunt stabilite la nivelul prevăzut în luna decembrie 2009 pentru funcţiile similare celor pe care a fost reîncadrat din instituţia sau autoritatea care îl preia în structură, subordine sau în finanţare, după caz. Acestui personal i se acordă şi sporurile prevăzute în notele la anexa nr. 1/1 la Legea-cadru nr. 330/2009 privind salarizarea unitară a personalului plătit din fonduri publice, care se includ în salariul de bază, precum şi indemnizaţia de conducere, după caz.

(5) Cuantumul individual al drepturilor salariale, inclusiv al sporurilor prevăzute la alin. (4), se stabileşte de conducătorul instituţiei sau autorităţii publice, astfel încât să se asigure încadrarea în cheltuielile de personal aprobate, cu avizul ordonatorului principal de credite.

(6) Salarizarea personalului autorităţilor şi instituţiilor publice care şi-au schimbat regimul de finanţare, în conformitate cu dispoziţiile Legii nr. 329/2009, din instituţii finanţate integral din venituri proprii în instituţii finanţate integral sau parţial de la bugetul de stat şi care a fost reîncadrat în cursul anului 2009 se menţine astfel cum a fost stabilită la data reîncadrării.


	
	Nemodificat 
	

	5. 
	Art.2. - Personalul autorităţilor şi instituţiilor publice prevăzut la art.1 alin.(1) salarizat exclusiv în temeiul unui contract individual de muncă negociat va fi reîncadrat pe noile funcţii, stabilite de ordonatorul principal de credite, corespunzător atribuţiilor, responsabilităţilor şi competenţelor specifice postului, prin asimilare cu funcţiile din instituţia care îl preia în structură, subordine sau în finanţare, după caz. Drepturile salariale ale acestui personal se stabilesc potrivit art.1 alin.(4) şi (5), care se aplică în mod corespunzător.


	
	Nemodificat 
	

	6. 
	Art. 3. - Prin contractele sau acordurile colective şi individuale de muncă nu pot fi negociate salarii sau alte drepturi de natură salarială care excedează prevederilor Legii-cadru nr. 330/2009.


	
	1. Articolul 3 se modifică şi va avea următorul cuprins:

„Art.3. - Prin contractele sau acordurile colective şi individuale de muncă nu pot fi negociate salarii sau alte drepturi de natură salarială care exced prevederilor Legii-cadru nr. 330/2009.”
Autor: membrii Comisiei pentru muncă şi protecţie socială 

	Pentru respectarea normelor de tehnică legislativă.

Pentru corectarea unei erori de redactare.

	7. 
	Art.4. - (1) Începând cu luna ianuarie 2010, întregul personal din sectorul bugetar încadrat în autorităţile şi instituţiile publice prevăzute la art. 2 alin.(1) şi (3) din Legea-cadru nr. 330/2009 va fi reîncadrat corespunzător tranşelor de vechime în muncă şi pe funcţiile corespunzătoare categoriei, gradului şi treptei profesionale avute la 31 decembrie 2009.

(2) La funcţiile de execuţie unde s-a redus numărul de grade sau trepte profesionale, reîncadrarea personalului ale cărui grade sau trepte profesionale au fost eliminate se face la gradul sau treapta profesională imediat următoare celei eliminate, iar salarizarea se face cu menţinerea salariilor avute la 31 decembrie 2009.

(3) Personalul care ocupă funcţii de conducere va fi reîncadrat pe unul dintre cele două grade, respectiv, în cazul funcţionarilor publici, pe una dintre cele două trepte.

(4) Pentru cadrele militare în activitate, soldaţii şi gradaţii voluntari în activitate, poliţiştii, funcţionarii publici cu statut special din sistemul administraţiei penitenciare şi preoţii militari, prevederile alin. (1) se aplică în mod corespunzător, în condiţiile prevăzute de Legea nr.80/1995 privind statutul cadrelor militare, cu modificările şi completările ulterioare, Legea nr. 384/2006 privind statutul soldaţilor şi gradaţilor voluntari, Legea nr. 360/2002 privind Statutul poliţistului, cu modificările şi completările ulterioare, şi de Legea nr.293/2004 privind Statutul funcţionarilor publici cu statut special din Administraţia Naţională a Penitenciarelor, republicată.

(5) Personalul care ocupă funcţii specifice care nu se regăsesc în anexele la Legea-cadru nr. 330/2009 va fi reîncadrat, prin asimilare sau echivalare, în baza avizelor Ministerului Muncii, Familiei şi Protecţiei Sociale şi Ministerului Finanţelor Publice şi, după caz, al Agenţiei Naţionale a Funcţionarilor Publici pentru funcţionarii publici, în funcţii care se regăsesc în anexele la Legea-cadru nr. 330/2009, iar salarizarea se face cu menţinerea salariilor avute la 31 decembrie 2009.


	
	Nemodificat 
	

	8. 
	Art. 5. - (1) Începând cu luna ianuarie 2010, personalul aflat în funcţie la 31 decembrie 2009 îşi păstrează salariul, solda sau, după caz, indemnizaţia lunară de încadrare brut/brută avute la această dată, fără a fi afectate de măsurile de reducere a cheltuielilor de personal din luna decembrie 2009 prevăzute la art.10 din Legea nr. 329/2009, care se calculează după cum urmează:

a) la salariul de bază, solda/salariul funcţiei de bază sau, după caz, indemnizaţia lunară de încadrare corespunzătoare funcţiilor avute la data de 31 decembrie 2009 se adaugă cuantumul sporurilor şi indemnizaţiilor care se introduc în acesta/aceasta, prevăzute în notele la anexele la Legea-cadru nr. 330/2009, numai personalului care a beneficiat de acestea, în măsura în care îşi desfăşoară activitatea în aceleaşi condiţii;

b) sporurile, indemnizaţiile şi alte drepturi salariale prevăzute în anexele la Legea-cadru nr. 330/2009 care nu se introduc în salariul de bază, solda/salariul funcţiei de bază sau, după caz, indemnizaţia lunară de încadrare se acordă în aceleaşi cuantumuri de la 31 decembrie 2009, numai personalului care a beneficiat de acestea, în măsura în care îşi desfăşoară activitatea în aceleaşi condiţii, cu respectarea prevederilor art. 23 din Legea-cadru nr. 330/2009.

(2) Personalului salarizat în conformitate cu anexa nr.VI la Legea-cadru nr. 330/2009 i se va aplica modul de calcul reglementat în cuprinsul acestei anexe.

(3) În salariile de bază ale funcţiilor de execuţie şi ale funcţiilor de conducere este cuprins în toate cazurile sporul de vechime în muncă în cuantumul avut în luna decembrie 2009. În situaţia în care în cursul anului personalul de conducere şi execuţie îndeplineşte condiţiile pentru trecerea într-o altă tranşă de vechime, se acordă tranşa corespunzătoare vechimii prin aplicarea procentului la salariul de bază aferent funcţiei din luna decembrie 2009.

(4) Salariile de merit stabilite în anul 2009 pe o perioadă care se întinde şi în anul 2010 se introduc în salariul de bază până la expirarea perioadei pentru care au fost acordate. După această perioadă, se recalculează în mod corespunzător salariul de bază şi celelalte sporuri calculate la acesta. Începând cu anul 2010, acest drept nu se mai stabileşte.

(5) În toate cazurile, în salariul de bază al funcţiilor de conducere este inclusă indemnizaţia de conducere.

(6) Reîncadrarea personalului didactic din învăţământ la data de 1 ianuarie 2010 se face luând în calcul salariile de bază la data de 31 decembrie 2009, stabilite în conformitate cu prevederile Ordonanţei de urgenţă a Guvernului nr. 41/2009 privind unele măsuri în domeniul salarizării personalului din sectorul bugetar pentru perioada mai-decembrie 2009, aprobată prin Legea nr. 300/2009.

(7) Tariful orar pentru gărzile efectuate de personalul sanitar cu pregătire superioară pentru asigurarea continuităţii asistenţei medicale în afara normei legale de muncă şi a programului normal de lucru de la funcţia de bază se determină într-un cuantum care să nu depăşească nivelul determinat pentru luna decembrie 2009, fără a fi afectat de măsurile de reducere a cheltuielilor de personal aprobate prin art.10 din Legea nr. 329/2009.


	
	Nemodificat 
	

	9. 
	__
	__
	2. După articolul 5 se introduce un nou articol, articolul 51, cu următorul cuprins:

„Art.51. – (1) Pentru personalul din cadrul autorităţilor şi instituţiilor publice finanţate integral de la bugetul de stat sau din bugetele de asigurări sociale, care beneficiază lunar de drepturi băneşti acordate din fondurile constituite în temeiul Ordonanţei Guvernului nr.92/2003 privind Codul de procedura fiscală, republicată, cu modificările şi completările ulterioare, salariile de bază se calculează prin includerea în acestea a valorii medii a acestor drepturi băneşti acordate în cursul anului 2009 pentru fiecare funcţie publică pe categorii, clase şi grade profesionale respectiv pentru fiecare funcţie contractuală, în funcţie de nivelul studiilor, pe grade sau trepte profesionale.

(2) Valoarea medie prevăzută la alin.(1) se calculează pentru funcţiile identice, echivalente sau asimilate din punct de vedere al salarizării, distinct la nivelul aparatului propriu al ministerelor cumulat cu aparatul propriu al celorlalte organe de specialitate ale administraţiei publice centrale, ordonatori secundari de credite, aflate în subordinea ordonatorului principal de credite, respectiv cumulat la nivelul tuturor ordonatorilor secundari de credite, alţii decât organe de specialitate ale administraţiei publice centrale, din subordinea unui ordonator principal de credite şi cumulat la nivelul tuturor ordonatorilor terţiari de credite din subordinea unui ordonator principal sau, după caz, secundar de credite.

(3) Valorile medii ale drepturilor băneşti acordate în cursul anului 2009 care se includ în salariile de bază ale personalului prevăzut la alin.(1) nu pot depăşi la nivelul ordonatorului de credite ierarhic inferior valorile medii stabilite pentru funcţiile echivalente de la nivelul ordonatorului de credite ierarhic superior.

(4) Personalul încadrat pe posturile preluate în baza art.10 din Ordonanţa de urgenţă a Guvernului nr.11/2004 privind stabilirea unor măsuri de reorganizare în cadrul administraţiei publice centrale, se reîncadrează pe funcţii publice generale şi beneficiază de drepturile salariale prevăzute pentru aceste funcţii.

(5) Prin ordin al ordonatorului principal de credite se stabileşte procedura de aplicare a dispoziţiilor prezentului articol.”

Autor: d-na deputat Claudia Boghicevici


	Spre diferenţă de alte ministere ale căror sporuri au fost introduse în salariul de bază, la nivelul Ministerului Finanţelor Publice şi unităţilor subordonate politica salarială s-a bazat în special pe acordarea de stimulente, ca parte integrantă a sistemului de salarizare, şi menţinerea salariilor de bază la un nivel minim în raport cu alte instituţii publice. Astfel, deşi iniţial instituirea acestui sistem de stimulare a avut ca scop motivarea şi fidelizarea personalului, acesta a căpătat o nouă dimensiune, transformându-se ulterior într-un sistem de compensare a inechităţilor salariale dintre salariaţii instituţiilor publice cu răspundere similară, astfel încât stimulentele au devenit drepturi de natură salarială.
Această politică de salarizare, în sensul acordării acestor stimulente financiare, a condus în mod clar la o mobilizare şi motivare a personalului în atragerea de fonduri suplimentare la bugetul general consolidat.

Sumele ce urmează a fi introduse în salariul de bază nu influenţează deficitul fiind constituite din surse atrase suplimentar la bugetul de stat, surse din care se finanţează şi alte tipuri de cheltuieli materiale (Schengen). 

Odată cu intrarea în vigoare a Legii-cadru nr. 330/2009 privind salarizarea unitară a personalului plătit din fondurile publice, au fost incluse în salariul de bază sporurile acordate celorlalte ministere, rezultând astfel diferenţe semnificative între salariile funcţionarilor Ministerului Finanţelor Publice, în raport cu funcţionarii din  celelalte ministere. Astfel, în cazul salariaţilor celorlalte ministere, s-au menţinut veniturile salariale din luna decembrie 2009 şi în cursul anului 2010, prin includerea sporurilor şi indemnizaţiilor în salariul de bază. 

Prin apariţia OUG nr.1/2010 s-a realizat punerea în aplicare a dispoziţiilor Legii nr.330/2009 în ceea ce priveşte încadrarea şi salarizarea până la data de 31 decembrie 2010 a personalului bugetar.

Având în vedere cele menţionate, precum şi discrepanţele sistemului de salarizare a personalului bugetar din cadrul autorităţilor şi instituţiile publice la nivelul cărora nu s-au introdus în salariul de bază stimulente acordate în condiţiile legii, în raport cu personalul celorlalte autorităţi şi instituţii publice care prin Legea nr.330/2009 şi OUG nr.1/2010 au beneficiat de introducerea în salariul de bază a unor sporuri acordate acestora, se impune modificarea în mod corespunzător a OUG nr.1/2010 în sensul includerii în salariul de bază a valorii stimulentului mediu acordat în anul 2009.
Precizăm totodată că însăşi în scrisoarea suplimentară de intenţie cu Fondul Monetar Internaţional s-a prevăzut în mod expres că în legea salarizării unice stimulentele să fie incluse în salariul de bază.



	10. 
	Art. 6. - (1) În cazul în care drepturile salariale determinate în conformitate cu Legea-cadru nr. 330/2009 şi cu prezenta ordonanţă de urgenţă sunt mai mici decât cele stabilite prin legi sau hotărâri ale Guvernului pentru funcţia respectivă pentru luna decembrie 2009 se acordă o sumă compensatorie cu caracter tranzitoriu care să acopere diferenţa, în măsura în care persoana îşi desfăşoară activitatea în aceleaşi condiţii. Această sumă se include în salariul de bază, solda/salariul funcţiei de bază sau indemnizaţia lunară de încadrare, după caz, dar nu este luată în calcul la determinarea altor drepturi de natură salarială care se stabilesc în funcţie de acestea.

(2) Alin. (1) nu se aplică pentru personalul a cărui salarizare este reglementată de art. 1 şi 2.

(3) Cuantumul individual al salariilor/soldelor, inclusiv sporuri, indemnizaţii şi alte drepturi salariale stabilite începând cu luna ianuarie 2010 în conformitate cu prevederile Legii-cadru nr. 330/2009, nu va depăşi nivelul acestuia stabilit pentru luna decembrie 2009, în măsura în care personalul îşi desfăşoară activitatea în aceleaşi condiţii.


	
	Nemodificat 
	

	11. 
	Art. 7. - În anul 2010, majorarea salariilor, a soldelor funcţiilor de bază şi a indemnizaţiilor lunare se va face numai pentru cele care au un nivel mai mic de 705 lei/lună şi numai dacă în mod cumulat cu sporurile şi indemnizaţiile acordate nu este depăşită această valoare.


	
	Nemodificat 
	

	12. 
	Art. 8. - Personalul bugetar trimis în străinătate pentru îndeplinirea unor misiuni cu caracter permanent, la reîntoarcerea în ţară în anul 2010, va fi reîncadrat la nivelul de salarizare în plată pentru funcţii similare.


	
	Nemodificat 
	

	13. 
	Art. 9. - Managerilor instituţiilor publice de cultură care vor fi încadraţi în anul 2010 corespunzător prevederilor Ordonanţei de urgenţă a Guvernului nr.189/2008 privind managementul instituţiilor publice de cultură, aprobată cu modificări şi completări prin Legea nr.269/2009, cu modificările ulterioare, li se vor stabili salariile prin echivalare cu salariile managerilor aflaţi în funcţie la instituţii de nivel similar.

	
	Nemodificat 
	

	14. 
	Art. 10. - În conformitate cu prevederile art. 30 din Legea-cadru nr.330/2009, la stabilirea salariilor personalului bugetar începând cu 1 ianuarie 2010 nu vor fi luate în considerare drepturi salariale stabilite prin contractele şi acordurile colective şi contracte individuale de muncă încheiate cu nerespectarea dispoziţiilor legale în vigoare la data încheierii lor sau prin acte administrative emise cu încălcarea normelor în vigoare la data emiterii lor şi care excedează prevederilor Legii-cadru nr. 330/2009.


	
	3. Articolul 10 se abrogă.
Autori: d-na deputat Aurelia Vasile şi d-nii deputaţi Dumitru Chiriţă şi Viorel Hrebenciuc
	Textul în cauză reprezintă o încîlcare a principiului instituit de art.41 alin.(5) din Constituţia României, care garantează caracterul obligatoriu al contractelor colective de muncă.

	15. 
	Art. 11. - Personalul din autorităţile şi instituţiile publice finanţate integral din venituri proprii îşi păstrează în anul 2010 salariul de bază şi alte drepturi de natură salarială avute în luna decembrie 2009, cu respectarea prevederilor din prezenta ordonanţă de urgenţă.


	
	Nemodificat 
	

	16. 
	Art. 12. - (1) În anul 2010, măsurile prevăzute de Legea-cadru nr. 330/2009 şi de prezenta ordonanţă de urgenţă referitoare la reîncadrarea şi salarizarea personalului plătit din fonduri publice nu vor produce efecte asupra cuantumului pensiilor militare de stat, pensiilor de stat şi pensiilor de serviciu aflate în plată şi nici asupra ajutoarelor, plăţilor compensatorii/indemnizaţiilor acordate la trecerea în rezervă sau la încetarea raporturilor de serviciu.

(2) După data de 1 ianuarie 2010, pensiile şi ajutoarele, plăţile compensatorii/ indemnizaţiile prevăzute la alin. (1) şi compensaţiile de chirie se stabilesc în funcţie de nivelul şi structura bazei de calcul în vigoare la data de 31 decembrie 2009, fără a fi afectate de măsurile de reducere a cheltuielilor de personal prevăzute la art. 10 din Legea nr. 329/2009.


	
	Nemodificat 
	

	17. 
	Art.13. - Prevederile art. 21, 22, 24 şi 26 din Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, aprobată prin Legea nr. 227/2009, cu modificările şi completările ulterioare, rămân în vigoare până la data de 31 decembrie 2010.

	
	Nemodificat 
	

	18. 
	Art.14, lit.a) – l)

Art. 14. - La data intrării în vigoare a prezentei ordonanţe de urgenţă se abrogă:

a) art. 9 alin. (1), art. 11, art. 28-32 din Ordonanţa de urgenţă a Guvernului nr. 51/1998 privind valorificarea unor active ale statului, republicată în Monitorul Oficial al României, Partea I, nr. 948 din 24 decembrie 2002, cu modificările şi completările ulterioare; 

b) art. 4 alin. (1) şi (2), art. 11 din Ordonanţa de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, publicată în Monitorul Oficial al României, Partea I, nr. 359 din 23 aprilie 2004, aprobată cu completări prin Legea nr.360/2004, cu modificările ulterioare; 

c) art. 4 alin. (1), (2) şi (4), art. 6 alin. (2), (3) şi (5) din Ordonanţa Guvernului nr. 63/2001 privind înfiinţarea Inspectoratului de Stat în Construcţii - I.S.C., publicată în Monitorul Oficial al României, Partea I, nr. 536 din 1 septembrie 2001, aprobată cu modificări prin Legea nr. 707/2001, cu modificările ulterioare; 

d) art. 7 alin. (1) şi (2), art. 8 alin. (1), (3) şi (4) din Legea energiei electrice nr. 13/2007, publicată în Monitorul Oficial al României, Partea I, nr. 51 din 23 ianuarie 2007, cu modificările şi completările ulterioare;

e) art. 4 alin. (3) şi (5) din Legea nr. 111/1996 privind desfăşurarea în siguranţă, reglementarea, autorizarea şi controlul activităţilor nucleare, republicată în Monitorul Oficial al României, Partea I, nr. 552 din 27 iunie 2006;

f) art. 3, 5, 6, 7 şi 10 din Ordonanţa Guvernului nr. 58/2004 privind înfiinţarea Centrului Naţional de Calificare şi Instruire Feroviară - CENAFER, publicată în Monitorul Oficial al României, Partea I, nr. 715 din 6 august 2004, aprobată cu modificări şi completări prin Legea nr. 408/2004;

g) art. 14 alin. (2), (3) şi (4) şi art. 15 din Ordonanţa Guvernului nr. 125/1998 privind înfiinţarea, organizarea şi funcţionarea Agenţiei Naţionale a Medicamentului, publicată în Monitorul Oficial al României, Partea I, nr. 329 din 31 august 1998, aprobată cu modificări şi completări prin Legea nr. 594/2002, cu modificările şi completările ulterioare;

h) art. 688 alin. (3) din Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare;

i) art. 6 alin. (2) şi art. 23 din Legea nr. 176/2000 privind dispozitivele medicale, republicată, în Monitorul Oficial al României, Partea I, nr. 79 din 24 ianuarie 2005, cu modificările ulterioare;

j) art. 4 din Ordonanţa Guvernului nr. 9/1996 privind îmbunătăţirea sistemului de finanţare a instituţiilor publice de cultură finanţate din venituri extrabugetare şi alocaţii de la bugetul de stat sau de la bugetele locale, a sistemului de salarizare a personalului din aceste instituţii, precum şi îmbunătăţirea salarizării personalului din instituţiile şi activităţile cu profil cultural, publicată în Monitorul Oficial al României, Partea I, nr. 21 din 30 ianuarie 1996, aprobată cu modificări şi completări prin Legea nr. 86/1996, cu modificările şi completările ulterioare;

k) art. 10 alin. (2) din Legea nr. 26/1990 privind registrul comerţului, republicată în Monitorul Oficial al României, Partea I, nr. 49 din 4 februarie 1998, cu modificările şi completările ulterioare;

l) Ordonanţa de urgenţă a Guvernului nr. 6/1998 privind majorarea salariilor personalului din unele instituţii publice, republicată în Monitorul Oficial al României, Partea I, nr. 175 din 7 mai 1998;

	
	Nemodificate
	

	19. 
	Art.14 lit.m)

m) art. 50 alin. (10) şi art. 90 alin. (5) din Legea nr. 128/1997 privind Statutul personalului didactic, publicată în Monitorul Oficial al României, Partea I, nr. 158 din 16 iulie 1997, cu modificările şi completările ulterioare;


	
	4. La articolul 14, litera m) se abrogă.
Autori: d-na deputat Aurelia Vasile şi d-nii deputaţi Dumitru Chiriţă şi Viorel Hrebenciuc
	Textul abrogă sporul de 15% acordat pentru titlul ştiinţific de doctor, consacrat de o lege organică, cu încălcarea principiului instituit la art.3 lit.c) din Legea nr.330/2009, dar şi a art.1 alin.(4), art.61 alin.(1) şi art.73 alin.(1) din Constituţie.



	20. 
	Art.14, lit.n) 

n) orice alte dispoziţii din actele normative speciale care reglementează posibilitatea negocierii drepturilor salariale pentru instituţiile şi autorităţile publice care şi-au schimbat regimul de finanţare din instituţii finanţate integral din venituri proprii în instituţii finanţate integral sau parţial de la bugetul de stat, potrivit Legii nr. 329/2009.

	
	Nemodificată
	

	21. 
	__
	__
	Art.II. – Prevederile art.51 din Ordonanţa de urgenţă a Guvernului nr.1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar, astfel cum a fost modificată şi completată prin prezenta lege, se aplică de la data intrării în vigoare a prezentei legi.
Autor: Comisia pentru muncă şi protecţie socială 

	Pentru respectarea normelor de tehnică legislativă în ceea ce priveşte neretroactivitatea legii.


II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	Art. 1, alin.(2) şi (5)

(2) Pentru încadrarea în cheltuielile de personal aprobate, până la împlinirea termenelor contractelor colective de muncă, conducătorul autorităţilor şi instituţiilor prevăzute la alin. (1) va proceda, după caz, la renegocierea drepturilor salariale sau la reorganizarea ori restructurarea activităţii prin reducerea numărului de posturi, în condiţiile legii.
(5) Cuantumul individual al drepturilor salariale, inclusiv al sporurilor prevăzute la alin. (4), se stabileşte de conducătorul instituţiei sau autorităţii publice, astfel încât să se asigure încadrarea în cheltuielile de personal aprobate, cu avizul ordonatorului principal de credite.


	Domnii deputaţi Ioan Cindrea şi Adrian Solomon propun reformularea alin.(2) şi alin.(5) ale art.1 după cum urmează:
„(2) Pentru încadrarea în cheltuielile de personal aprobate, până la împlinirea termenelor contractelor colective de muncă, conducătorul autorităţilor şi instituţiilor prevăzute la alin. (1) va proceda, după caz, la renegocierea drepturilor salariale conform contractelor de muncă aplicabile.”

..............................................
(5) Cuantumul individual al drepturilor salariale, inclusiv al sporurilor prevăzute la alin.(4), se stabileşte de conducătorul instituţiei sau autorităţii publice, cu consultarea organizaţiilor sindicale, astfel încât să se asigure încadrarea în cheltuielile de personal aprobate, cu avizul ordonatorului principal de credite.”

	Argumente pentru susţinere:

__

Argumente pentru respingere:

Respins la vot.
	Camera Deputaţilor

	2
	Art.3. - Prin contractele sau acordurile colective şi individuale de muncă nu pot fi negociate salarii sau alte drepturi de natură salarială care excedează prevederilor Legii-cadru nr. 330/2009.


	D-na deputat Aurelia Vasile şi d-nii deputaţi Dumitru Chiriţă şi Viorel Hrebenciuc propun eliminarea art.3


	Argumente pentru susţinere

Textul reprezintă o încălcare flagrantă a principiului instituit de art.41 alin.(5) din Constituţie, care garantează caracterul obligatoriu al contractelor colective de muncă.
Nu este definită în ordonanţă sintagma „alte drepturi de natură salarială”

Argumente pentru respingere:

Respins la vot.

	Camera Deputaţilor

	3
	Art. 5. 

(6) Reîncadrarea personalului didactic din învăţământ la data de 1 ianuarie 2010 se face luând în calcul salariile de bază la data de 31 decembrie 2009, stabilite în conformitate cu prevederile Ordonanţei de urgenţă a Guvernului nr. 41/2009 privind unele măsuri în domeniul salarizării personalului din sectorul bugetar pentru perioada mai-decembrie 2009, aprobată prin Legea nr. 300/2009.


	D-na deputat Aurelia Vasile şi d-nii deputaţi Dumitru Chiriţă şi Viorel Hrebenciuc propun reformularea textului după cum urmează:
„(6) Reîncadrarea personalului didactic trebuie făcută luând în calcul salariile de încadrare stabilite conform Legii nr.221/2008 pentru aprobarea Ordonanţei Guvernului nr.15/2008 privind creşterile salariale ce se vor acorda în anul 2008 personalului din învăţământ.”
	Argumente pentru susţinere

Textul face trimitere la un act normativ vădit neconstituţional – OUG 41/2009, care va avea soarta celorlalte ordonanţe de urgenţă prin care s-a blocat aplicarea Legii nr.221/2008, declarate neconstituţionale prin Deciziile CCR.

Argumente pentru respingere:

Respins la vot.
	Camera Deputaţilor

	4
	Art. 7. - În anul 2010, majorarea salariilor, a soldelor funcţiilor de bază şi a indemnizaţiilor lunare se va face numai pentru cele care au un nivel mai mic de 705 lei/lună şi numai dacă în mod cumulat cu sporurile şi indemnizaţiile acordate nu este depăşită această valoare.


	Domnii deputaţi Ioan Cindrea şi Adrian Solomon propun reformularea reformularea textului după cum urmează:
„Art. 7. - În anul 2010, majorarea salariilor, a soldelor funcţiilor de bază şi a indemnizaţiilor lunare se va face numai pentru cele care au un nivel mai mic de 705 lei/lună.”

	Argumente pentru susţinere:
__
Argumente pentru respingere:

Respins la vot.
	Camera Deputaţilor

	5
	Art.9. - Managerilor instituţiilor publice de cultură care vor fi încadraţi în anul 2010 corespunzător prevederilor Ordonanţei de urgenţă a Guvernului nr.189/2008 privind managementul instituţiilor publice de cultură, aprobată cu modificări şi completări prin Legea nr.269/2009, cu modificările ulterioare, li se vor stabili salariile prin echivalare cu salariile managerilor aflaţi în funcţie la instituţii de nivel similar.
	Doamnele deputat Raluca Turcan şi Brînduşa Novac propun reformularea textului după cum urmează:

„Art.9. - Managerilor instituţiilor publice de cultură care vor da concurs în anul 2010 corespunzător prevederilor Ordonanţei de urgenţă a Guvernului nr.189/2008 privind managementul instituţiilor publice de cultură, aprobată cu modificări şi completări prin Legea nr.269/2009, cu modificările ulterioare, li se vor stabili remuneraţiile prin echivalare cu remuneraţiile managerilor aflaţi la conducerea instituţiilor de nivel similar.”

	Argumente pentru susţinere:
Corelare cu prevederile O.U.G. nr.189/2008 aprobată prin Legea nr.269/2009.

Argumente pentru respingere:

Respins la vot.
	Camera Deputaţilor

	6
	Art.10. - În conformitate cu prevederile art. 30 din Legea-cadru nr.330/2009, la stabilirea salariilor personalului bugetar începând cu 1 ianuarie 2010 nu vor fi luate în considerare drepturi salariale stabilite prin contractele şi acordurile colective şi contracte individuale de muncă încheiate cu nerespectarea dispoziţiilor legale în vigoare la data încheierii lor sau prin acte administrative emise cu încălcarea normelor în vigoare la data emiterii lor şi care excedează prevederilor Legii-cadru nr. 330/2009.
	Doamna deputat Claudia Boghicevici propune reformularea textului după cum urmează:

„Art.10. - În conformitate cu prevederile art. 30 din Legea-cadru nr.330/2009, la stabilirea salariilor personalului bugetar începând cu 1 ianuarie 2010 nu vor fi luate în considerare drepturi salariale stabilite prin contractele şi acordurile colective şi contracte individuale de muncă încheiate cu nerespectarea dispoziţiilor legale în vigoare la data încheierii lor sau prin acte administrative emise cu încălcarea normelor în vigoare la data emiterii lor şi care exced prevederilor Legii-cadru nr. 330/2009.”
	Argumente pentru susţinere:

Corectarea unei erori de redactare.

Argumente pentru respingere:

Respins la vot.
	Camera Deputaţilor

	7
	Art.14 lit.n)

n) orice alte dispoziţii din actele normative speciale care reglementează posibilitatea negocierii drepturilor salariale pentru instituţiile şi autorităţile publice care şi-au schimbat regimul de finanţare din instituţii finanţate integral din venituri proprii în instituţii finanţate integral sau parţial de la bugetul de stat, potrivit Legii nr. 329/2009.


	Domnii deputaţi Ioan Cindrea şi Adrian Solomon propun eliminarea lit.n) a art.14.
	Argumente pentru susţinere:

Nerespectarea normelor de tehnică legislativă, care impun precizarea expresă a textelor care se doresc a fi abrogate.

Argumente pentru respingere:

Respins la vot.
	Camera Deputaţilor




PREŞEDINTE,







SECRETAR,




Victor Paul Dobre






Adrian Solomon

Şef serviciu, 

Consilier parlamentar Elena MESAROŞ








Întocmit,

Consultant parlamentar Lidia Ana VLĂDESCU

